KKNK • KKNK • Stuur nou jou programvoorstel vir KKNK2021
Stuur nou jou programvoorstel vir KKNK2021
Die beplande datums vir die 26ste KKNK op Oudtshoorn is vanaf Woensdag, 31 Maart tot Dinsdag, 6 April 2021. Finale bevestiging van hierdie datums is onderhewig aan die Covid-19-regulasies wat teen einde vanjaar in plek is.
“Voorstelle vir volgende jaar se KKNK kan nou ingedien word en ons moedig almal aan om innoverende werk in te stuur. Ons bly toegewyd om deur die kunste ’n verskil aan ons land en sy mense te maak”, sê Theart. Volgens hom word verskeie formate vir die fees oorweeg en voorstelle wat voor ’n gehoor aangebied kan word, asook voorstelle wat op virtuele platforms kan leef, kan ingedien word.
As nasionale kunstefees is die doel van dié fees om ’n platform te wees wat uitnemende professionele werk van Suid-Afrikaanse kunstenaars aanbied. Die KKNK skep egter ook platforms vir nie-professionele of amateur-optredes en die fokus val hier veral op Oudtshoorn en omgewing.